CELEX: 31989R0944
Language: sk
Date: 1989-04-12 00:00:00
Title: Nariadenie Komisie (Euratom) č. 944/89 z 12. apríla 1989, ktorým sa stanovujú najvyššie povolené úrovne rádioaktívnej kontaminácie v menej významných potravinách po jadrovej havárii alebo po akomkoľvek inom prípade rádiologickej havarijnej situácie

Dôležité právne oznámenie

|

31989R0944

Úradný vestník L 101 , 13/04/1989 S. 0017 - 0018 Fínske špeciálne vydanie: Kapitola 15 Zväzok 9 S. 0056  Švédske špeciálne vydanie: Kapitola 15 Zväzok 9 S. 0056 

		Nariadenie Komisie (Euratom) č. 944/89z 12. apríla 1989,ktorým sa stanovujú najvyššie povolené úrovne rádioaktívnej kontaminácie v menej významných potravinách po jadrovej havárii alebo po akomkoľvek inom prípade rádiologickej havarijnej situácieKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu,so zreteľom na nariadenie Rady (Euratom) č. 3954/87 z 22. decembra 1987, stanovujúce najvyššie povolené hodnoty rádioaktivity v potravinách a krmivách spôsobenej jadrovou haváriou alebo iným prípadom rádiologického núdzového stavu [1], a najmä na jeho článok 7,keďže v súlade s nariadením (Euratom) č. 3954/87 má Komisia prijať zoznam menej významných potravín spolu s najvyššími úrovňami rádioaktívnej kontaminácie, ktoré majú pre ne platiť;keďže podľa článku 31 Zmluvy o Euratome sa viedli konzultácie so skupinou expertov, ktorú vymenoval Vedecký a technický výbor;keďže potraviny, o ktoré ide, majú malý význam z hľadiska výživy a predstavujú iba okrajový príspevok k spotrebe potravín obyvateľstvom;keďže potraviny, ktoré sa majú zahrnúť do zoznamu menej významných potravín, musia byť identifikované pomocou kombinácie ich kódu nomenklatúry a popisu uvedeného v nariadení Komisie (EHS) č. 3174/88 z 21. septembra 1988, ktorým sa mení a dopĺňa príloha 1 k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [2];keďže ad hoc výbor, ustanovený nariadením Rady (Euratom) č. 3954/87, nedodal v termíne stanovenom jeho predsedom stanovisko,PRIJALA TOTO NARIADENIE:Článok 1Zoznam menej významných potravín, stanovený podľa článku 7 nariadenia (Euratom) č. 3954/87, je uvedený v prílohe.Článok 2Pre menej významné potraviny uvedené v prílohe sú najvyššie povolené úrovne, ktoré sa majú použiť, 10-násobne vyššie ako úrovne použiteľné pre "iné potraviny s výnimkou menej významných potravín", stanovené v prílohe nariadenia (Euratom) č. 3954/87 alebo podľa nariadení prijatých na základe článku 3 toho nariadenia.Článok 3Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 12. apríla 1989Za KomisiuCarlo Ripa di Meanačlen Komisie[1] Ú. v. ES L 371, 30.12.1987, s. 11.[2] Ú. v. ES L 298, 31.10.1988, s. 1.--------------------------------------------------PRÍLOHAZoznam menej významných potravínKN číslo | Popis |07032000 | Cesnak (čerstvý alebo mrazený) |07095200 | Lanýže (čerstvé alebo mrazené) |07099040 | Kapary (čerstvé alebo mrazené) |07113000 | Kapary (dočasne konzervované, ale nevhodné v takom stave na okamžitú spotrebu) |07123000 | Lanýže (sušené, celé, krájané, porciované, rozdrobené alebo v prášku, ale nie viac pripravené) |0714 | Maniok, maranta trstinová, salep, jeruzalemské artičoky, sladké zemiaky a podobná koreňová a hľuzovitá zelenina s vysokým obsahom škrobu alebo inulinu, čerstvé alebo sušené, či už krájané na plátky alebo nie, alebo vo forme tabliet; dužina sagy |08140000 | Šupky z citrusových plodov alebo melónov (vrátane vodných melónov), čerstvé, mrazené, sušené alebo dočasne konzervované v moridle, v sírnatej vode alebo v iných konzervačných roztokoch |09030000 | Čaj z mäty |0904 | Čierne korenie druhu Piper; sušené alebo drvené z pozemných plodov druhu Capsicum alebo druhu Pimenta |09050000 | Vanilka |0906 | Škorica a kvety škoricovníka |09070000 | Klinčeky (celé plody, klinček a byľ) |0908 | Muškátový oriešok, muškátový kvet a kardamon |0909 | Semená anízu, badiánu, feniklu, koriandru, kmínu rôznych druhov |0910 | Zázvor, šafran, kurkuma (curcuma), tymian, bobkový list, kari a iné koreniny |110620 | Múčka a dužina zo sagy, korene alebo hľuzy z položky 0714 |11081400 | Maniokový škrob (kasava) |1210 | Chmeľové šušky, čerstvé alebo sušené, či už rozdrobené alebo nie, v práškovitom stave alebo v tvare tabliet; lupulín |1211 | Rastliny alebo časti rastlín (vrátane semien a plodov) takých druhov, ktoré sú používané hlavne v kozmetike, lekárnictve alebo na znecitlivenie, na fungicidné alebo podobné účely, čerstvé alebo sušené, či už nakrájané, rozdrobené alebo práškovité alebo nie |1301 | Šelak; prírodné gumy, živice, gumo-živice a balzamy |1302 | Rastlinné šťavy a extrakty; pektínové látky, pektinázy a pektázy; agar-agar a iné rastlinné slizy (klí) a zahusťovadlá či už upravené alebo nie, odvodené od rastlinných produktov |1504 | Tuky a oleje a ich časti z rýb alebo morských cicavcov, či už upravené alebo nie, ale nie chemicky upravované |160430 | Kaviár a kaviárové látky |18010000 | Zrnká kakaa, celé alebo drvené, surové alebo pražené |18020000 | Šupky kakaa, lusky, šupky alebo iný odpad z kakaa |1803 | Kakaová pasta, či už zbavená tuku alebo nie |20032000 | Lanýže (pripravené alebo konzervované inak ako octom alebo kyselinou octovou) |200600 | Ovocie, oriešky, kôra ovocia a iné časti rastlín, konzervované cukrom (dehydrované, s cukrovou polevou alebo kandizované) |2102 | Kvasnice (aktívne alebo neaktívne); iné jednobunkové organizmy, neživé (ale mimo vakcín v položke č. 3002); pripravený prášok do pečiva |2936 | Provitamíny a vitamíny, prírodné alebo synteticky pripravené (vrátane prírodných koncentrátov), ich deriváty používané hlavne ako vitamíny, a zmesi predchádzajúcich položiek, či už sú v akomkoľvek roztoku alebo nie |3301 | Prchavé oleje (bez terpénu alebo s ním), vrátane zahustených alebo čistých; syntetické živice; koncentráty prchavých olejov v mastiach, vo viazaných olejoch, vo voskoch a podobne, získaných enfleurage (z kvetov) alebo macenáciou (z muškátu); terpenické vedľajšie produkty z deterpenizácie prchavých olejov; vodné destiláty a vodné roztoky prchavých olejov |--------------------------------------------------